**Работа с изображение**

    **Вземане на цвят**
    Възможно е да се избере цвят от изображението, който вече не фигурира в цветовата палитра.

      **Pick Color** (**пипетка**) – след избор на инструмента и щракване с левия бутон върху цвета този цвят става основен. При щракване с десния бутон цветът става допълнителен.

    **Увеличаване на изображение**
    Използва се при рисуване на по-дребни детайли.
      **Magnifier** (**лупа**) – увеличава изображението, като от полето с допълнителни възможности може да се избере степента на увеличение.
    

    Увеличаване на изображението се извършва и от меню **View** с команда **Zoom**.

    **Маркиране на част от изображение**
    Чрез влачене на мишката се обгражда част от изображението. Маркираната област се очертава с пунктирана линия.
     **Free-From Select** (**произволна форма**) – чрез влачене се очертава произволна област от изображението.
     **Select** (**правоъгълна форма**) – маркира се правоъгълна част от изображението.

    **Преглед на изображение**
    Изображението се извежда върху целия екран от меню **View** с команда **View Bitmap**.
    Натискане на произволен клавиш или щракване с мишката връща в режим на обработка.